[{"text_idx": "#000002", "text": "Mae gwaith wedi dechrau ar adeiladu atyniadau \u2018Castell Caerdydd dros y Nadolig\u2019 yng nghanol y ddinas wrth i Sayers Events a Chyngor Caerdydd greu rhywfaint o hwyl yr w\u0302yl y mae mawr ei hangen. O ddydd Iau, 12 Tachwedd, i ddydd Sul, 3 Ionawr, mae Castell Caerdydd dros y Nadolig yn cael ei reoli yn unol a\u0302 safonau diogelwch trwyadl a gynlluniwyd i ganiata\u0301u i ymwelwyr fwynhau eu hunain mewn amgylchedd sy\u2019n ddiogel yng nghyd-destun COVID, ac yn cadw pellter gymdeithasol."}, {"text_idx": "#000003", "text": "Mae Sayers Events, gweithredwr Gw\u0302yl y Gaeaf enwog Caerdydd, unwaith eto\u2019n gwneud i\u2019r ddinas ddisgleirio gydag amrywiaeth o nodweddion Nadoligaidd awyr agored yng Nghastell Caerdydd ac o\u2019i amgylch a fydd yn gwella gweithgareddau arfaethedig y Castell fel Teithiau Sio\u0302n Corn Fictoraidd, Bistro\u2019r Gorthwr a\u2019r Lone Stag Bar \u2013 gan roi rhywbeth i bobl Caerdydd edrych ymlaen ato go iawn yn yr adeg heriol hon."}, {"text_idx": "#000004", "text": "Y tu mewn i Gastell Caerdydd dros y Nadolig bydd y Llwybr Ia\u0302 awyr agored, yn debyg i\u2019r un a gyflwynwyd yng Ngw\u0302yl y Gaeaf y llynedd, ond gyda llwybr ehangach, i ganiata\u0301u mwy o ymbellhau cymdeithasol a chyda chapasiti cyfyngedig, a fydd yn rhoi cyfle i bobl o bob oedran wisgo\u2019u sglefrau (rhaid archebu sesiynau o flaen llaw ar Bydd digon o seddau awyr agored hefyd i ymwelwyr fwynhau\u2019r bwyd a diod sydd ar gael o amgylch y rhew, fel danteithion melys a rhoi malws melys ar y ta\u0302n. Bydd ymbellhau cymdeithasol yn cael ei gynnal drwyddi draw, a bydd y gweithredwr yn cynnal cyfundrefnau glanhau a hylendid llym bob amser."}, {"text_idx": "#000005", "text": "Yn ffos y Castell ychydig y tu allan i\u2019r fynedfa, bydd Olwyn Fawr 33m o uchder yn cynnig golygfeydd syfrdanol ar draws y ddinas, a bydd ychydig o reidiau a gemau i\u2019r teulu ar thema\u2019r Nadolig hefyd yn yr ardal honno. Yn y ffos ar ochr arall y fynedfa bydd man eistedd bwyd a diod ar ffurf \u2018Cwt Sgi\u0308o\u2019 ar thema\u2019r Alpau, gyda golau a gwres. Bydd system archebu drwy app Yoello yn gweithredu ar gyfer gwasanaeth bwrdd yn yr ardal hon."}, {"text_idx": "#000008", "text": "Dywedodd y Cynghorydd Peter Bradury, Aelod Cabinet Cyngor Caerdydd dros Hamdden a Diwylliant: \u201cMae wedi bod yn flwyddyn anodd i\u2019r ddinas gyfan, ond mae\u2019r gwaith y mae\u2019r Cyngor wedi bod yn ei wneud gyda Sayers Events a phartneriaid yng Nghastell Caerdydd yn sicr o helpu i ddod a\u0302 rhywfaint o hwyl yr w\u0302yl mawr ei hangen i\u2019r ddinas. Mae cael pobl yn o\u0302l i ganol y ddinas dros gyfnod y Nadolig yn amlwg yn bwysig i\u2019r economi, ond mae cyfyngu ar drosglwyddo Covid-19 yn brif flaenoriaeth, felly mae gwaith helaeth wedi\u2019i wneud i sicrhau y gall ymwelwyr fwynhau\u2019r atyniadau hyn, a dathlu tymor yr W\u0302yl yng Nghaerdydd yn ddiogel."}, {"text_idx": "#000009", "text": "\u201cMae\u2019r Coronafeirws wedi newid llawer o bethau, ond pan fo oleuadau\u2019r Nadolig disgleirio ar y 12fed o Dachwedd, y Farchnad Nadolig flynyddol yn agor, Sio\u0302n Corn yn dod i Gastell Caerdydd, a phobl yn dechrau gwisgo eu sglefrau i fwynhau y Llwybr Ia\u0302 o amgylch tir trawiadol y Castell, gobeithio y bydd unrhyw un sy\u2019n ymweld a\u0302 Chaerdydd gallu dweud nad yw un peth wedi newid \u2013 faint roedden nhw\u2019n mwynhau\u2019r Nadolig yng Nghaerdydd.\u201d"}, {"text_idx": "#000012", "text": "Mae digon i\u2019w fwynhau hefyd yng Nghastell Caerdydd dros y Nadolig \u2013 gydag addurniadau Nadolig, mae\u2019n un o adegau gorau\u2019r flwyddyn i brynu tocyn ac archwilio ystafelloedd gwych y Castell. Gall ymwelwyr archebu lle ar y teithiau Sio\u0302n Corn preifat newydd gyda phobl o\u2019u cartref eu hunain, gallant fachu diod a thamaid i\u2019w fwyta yn y Profiad Bwyta yn y Gorthwr, lle ca\u0302nt ymlacio a gweld un o\u2019r golygfeydd gorau yn y ddinas, a cha\u0302nt hyd yn oed wneud rhywfaint o siopa Nadolig am anrhegion Cymreig unigryw yn y siop anrhegion."}]